
 22.4.2021
 BG
 Официален вестник на Европейския съюз
 L 137/14
 РЕГЛАМЕНТ ЗА ИЗПЪЛНЕНИЕ (ЕС) 2021/657 НА КОМИСИЯТА
 от 21 април 2021 година
 за вписване на наименование в регистъра на защитените наименования за произход и защитените географски указания („Caşcaval de Săveni“ (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 в Официален вестник на Европейския съюз (2) беше публикувано представено от Румъния заявление за регистриране на наименованието „Caşcaval de Săveni“ като защитено географско указание (ЗГУ).
 (2)
 На 30 март 2020 г. Комисията получи уведомление за възражение и съответното мотивирано възражение от България. На 2 април 2020 г. Комисията препрати на Румъния уведомлението за възражение и мотивираното възражение от българската страна.
 (3)
 Комисията разгледа представеното от България възражение и установи, че то е допустимо. Думата „кашкавал“, посочена в това възражение като транскрипция на „kashkaval“ или „kaschaval“, е омоним на думата „caşcaval“, която е част от съставното наименование „Caşcaval de Săveni“. В България понятието „кашкавал“ се използва като наименование на основни млечни продукти, произвеждани и предлагани в търговски мащаб на националния пазар. Във възражението се посочва, че регистрирането на предложеното наименование би изложило на риск съществуването на наименованието „кашкавал“ или на търговските марки, включващи понятието „кашкавал“, както и съществуването на продукти, които са присъствали законно на българския пазар най-малко пет години преди датата на публикуване на заявлението за регистриране на наименованието „Caşcaval de Săveni“.
 (4)
 С писмо от 28 май 2020 г. Комисията прикани заинтересованите страни да проведат необходимите консултации, за да постигнат съгласие в съответствие със своите вътрешни процедури.
 (5)
 Румъния и България постигнаха съгласие, за което Румъния уведоми Комисията на 28 август 2020 г., в рамките на предвидения срок.
 (6)
 Румъния и България стигнаха до заключението, че вписването на наименованието „Caşcaval de Săveni“ в регистъра на защитените наименования за произход и защитените географски указания не следва да бъде в ущърб на бъдещите заявления на България за регистриране в рамките на схемите за качество на ЕС на съставно наименование, включващо понятието „кашкавал“.
 (7)
 Тъй като съдържанието на постигнатото между Румъния и България споразумение е в съответствие с разпоредбите на Регламент (ЕС) No 1151/2012 и законодателството на ЕС, то следва да бъде взето предвид.
 (8)
 На 8 април 2020 г. Комисията получи уведомление за възражение и съответното мотивирано възражение от Гърция. На 16 април 2020 г. Комисията препрати уведомлението за възражение на Румъния.
 (9)
 Комисията разгледа представеното от Гърция възражение и установи, че то е допустимо. Във възражението се посочва, че регистрирането на предложеното наименование би изложило на риск съществуването на търговска марка или на наименование, което е изцяло или частично идентично на регистрираното, или съществуването на продукти, които са присъствали законно на гръцкия пазар най-малко пет години преди датата на публикуване на